techiaith/cofnodycynulliad_en-cy huggingface dataset:
English: In principle, I support the Cabinet Secretary leading in this area, and using economic development and improving infrastructure to reduce poverty. However, the shift in policy and the abolition of Communities First has caused concern on his own benches. Is he sure the new approach will support the poorest in our society?
Welsh: Mewn egwyddor, rwy'n cefnogi arweiniad Ysgrifennydd y Cabinet yn y maes hwn, yn ogystal â defnyddio datblygu economaidd a gwella seilwaith er mwyn lleihau tlodi. Fodd bynnag, mae'r newid polisi a chael gwared ar Cymunedau yn Gyntaf wedi achosi pryder ar ei feinciau ei hun. A yw'n sicr y bydd y dull newydd o weithredu yn cynorthwyo'r bobl dlotaf yn ein cymdeithas?
English: Yes, I am. It's proven that the best way to prevent people from falling into poverty, and the best way to assist people in getting out of poverty, is through securing them quality, sustainable work. And, for that reason, I think it is important that I lead on the prosperity for all agenda. That said, there are a number of factors that can affect individuals who are not in work, or who have experienced significant periods of their life out of work. And, for that reason, I'm working with Cabinet colleagues in health, in communities, in finance, in education, to ensure that we address those challenges together, and that, as part of four cross-cutting strategies that we are developing, the Government remains focused on ensuring that we leave nobody behind in our attempt to create maximum employment.
Welsh: Ydw. Profwyd mai'r ffordd orau o atal pobl rhag tlodi, a'r ffordd orau o gynorthwyo pobl i godi allan o dlodi, yw sicrhau gwaith cynaliadwy o ansawdd ar eu cyfer. Ac oherwydd hynny, credaf ei bod yn bwysig fy mod yn arwain yr agenda ffyniant i bawb. Wedi dweud hynny, mae sawl ffactor a allai effeithio ar unigolion nad ydynt mewn gwaith, neu sydd wedi treulio cyfnodau sylweddol o'u bywydau allan o waith. Ac am y rheswm hwnnw, rwy'n gweithio gyda chyd-Aelodau yn y Cabinet ym maes iechyd, cymunedau, cyllid ac addysg i sicrhau ein bod yn mynd i'r afael â'r heriau hynny gyda'n gilydd, ac fel rhan o bedair strategaeth drawsbynciol yr ydym yn eu datblygu, mae'r Llywodraeth yn parhau i ganolbwyntio ar sicrhau nad ydym yn anghofio neb yn ein hymgais i sicrhau cymaint o gyflogaeth â phosibl.
English: Cabinet Secretary, for my question today I'd like to ask you about how you will assess the role of the foundational economy in reducing poverty. For example, do you agree that jobs created in the foundational sector could mark one measure of success in reducing poverty? In addition, will you join with me in congratulating Welsh Hills Bakery, in my constituency, for their success in winning the overseas trade award in the Welsh Business Awards?
Welsh: Ysgrifennydd y Cabinet, yn fy nghwestiwn heddiw, hoffwn eich holi sut y byddwch yn asesu rôl yr economi sylfaenol yn y gwaith o leihau tlodi. Er enghraifft, a ydych yn cytuno y gallai swyddi a grëwyd yn y sector sylfaenol fod yn un ffordd o fesur llwyddiant o ran lleihau tlodi? Yn ogystal â hyn, a wnewch chi ymuno â mi i longyfarch Welsh Hills Bakery yn fy etholaeth am eu llwyddiant yn ennill y wobr am fasnachu tramor yng Ngwobrau Busnes Cymru?
English: I'd very much like to congratulate the company in my colleague's constituency. Welsh Hills Bakery is a remarkable success story. I believe I visited the company back in the autumn of last year, for their sixtieth anniversary celebrations. And I do believe that the foundation economy will play an increasingly important role in offering all individuals accessibility to the workplace, and indeed opportunities to acquire skills that will enable them to progress through to better careers that are well paid. The foundation economy, of course, can benefit all communities, right across Wales, and for that reason I'm looking very closely at it as part of the wider, broader, prosperous and secure strategy for Wales.
Welsh: Hoffwn yn fawr longyfarch y cwmni yn etholaeth fy nghyd-Aelod. Mae Welsh Hills Bakery yn enghraifft o lwyddiant rhyfeddol. Credaf i mi ymweld â'r cwmni yn yr hydref y llynedd, ar gyfer dathlu eu trigeinmlwyddiant. A chredaf y bydd yr economi sylfaenol yn chwarae rhan fwyfwy pwysig yn cynnig mynediad i bawb at waith, yn ogystal â chyfleoedd i gaffael sgiliau a fydd yn eu galluogi i gamu ymlaen i yrfaoedd a chyflogau gwell. Wrth gwrs, gall yr economi sylfaenol fod o fudd i'r holl gymunedau ledled Cymru, ac oherwydd hynny rwy'n edrych yn ofalus iawn arni fel rhan o'r strategaeth ffyniannus a diogel ehangach ar gyfer Cymru.
English: Cabinet Secretary, helping people into employment is a key measure of success in reducing poverty. I very much welcome, therefore, the Welsh Government u-turn on scrapping the youth bus discount scheme. Will the Cabinet Secretary confirm that any new scheme has the necessary support to ensure that it is a long-term success, so that our young people, particularly from our deprived communities in south-east Wales, can access training, job opportunities or further education? Thank you.
Welsh: Ysgrifennydd y Cabinet, mae helpu pobl i gael gwaith yn fesur allweddol o lwyddiant i leihau tlodi. Croesawaf dro pedol Llywodraeth Cymru, felly, ar gael gwared ar y cynllun teithio rhatach ar fysiau i bobl ifanc. A all Ysgrifennydd y Cabinet gadarnhau y bydd unrhyw gynllun newydd yn cael y gefnogaeth angenrheidiol i sicrhau ei fod yn llwyddiant hirdymor, fel bod modd i'n pobl ifanc, yn enwedig yn ein cymunedau difreintiedig yn ne-ddwyrain Cymru, gael mynediad at hyfforddiant, cyfleoedd gwaith neu addysg bellach? Diolch.
English: Can I thank the Member for his question, and say that, in spite of the longest period of severe austerity that our country has faced - and which the Member and his party have been cheerleaders of - we have actually reduced the poverty rate in Wales by 2 per cent since 1998-99? In terms of the mytravelpass scheme, I was pleased to be able to extend that whilst we consult on what I intend to be a broader and better scheme for young people. I think we have to do all we can to remove the barriers that exist, preventing people from accessing work and training opportunities. Some of those barriers include the acquisition or the lack of availability of skills training, the lack of affordable and accessible childcare, and the lack of reliable and affordable public transport. In terms of how we are dealing with these barriers, the mytravelpass is very important for young people, and, through implementing a broader and better scheme, I hope to create a better offer. In terms of childcare, we are developing the most generous childcare offer anywhere in the United Kingdom. And in terms of giving people better opportunities to acquire the skills that they need to get a life in work, we are rolling out, not just an employability plan, but a very ambitious all-age apprenticeship scheme that will provide at least 100,000 opportunities to the people of Wales.
Welsh: A gaf fi ddiolch i'r Aelod am ei gwestiwn, a dweud, er gwaethaf y cyfnod hiraf o galedi difrifol a wynebwyd gan ein gwlad - caledi a gefnogwyd gan yr Aelod a'i blaid - ein bod wedi sicrhau gostyngiad o 2 y cant yn y gyfradd tlodi yng Nghymru ers 1998-99 mewn gwirionedd? O ran y cynllun fyngherdynteithio, roeddwn yn falch o allu ei ymestyn wrth i ni ymgynghori ar yr hyn y bwriadaf iddo fod yn gynllun ehangach a gwell ar gyfer pobl ifanc. Credaf fod yn rhaid i ni wneud popeth yn ein gallu i gael gwared ar rwystrau sy'n atal pobl rhag cael mynediad at gyfleoedd gwaith a hyfforddiant. Mae rhai o'r rhwystrau hynny'n cynnwys problemau gyda chael gafael ar hyfforddiant sgiliau neu ddiffyg argaeledd hyfforddiant sgiliau, diffyg gofal plant fforddiadwy a hygyrch, a diffyg trafnidiaeth gyhoeddus ddibynadwy a fforddiadwy. Mewn perthynas â sut yr awn i'r afael â'r rhwystrau hyn, mae fyngherdynteithio yn bwysig iawn i bobl ifanc, a thrwy roi cynllun ehangach a gwell ar waith, rwy'n gobeithio creu gwell cynnig. O ran gofal plant, rydym yn datblygu'r cynnig gofal plant mwyaf hael yn y Deyrnas Unedig. Ac o ran rhoi gwell cyfleoedd i bobl gaffael y sgiliau sydd eu hangen arnynt i gael bywyd gwaith, yn ogystal â chynllun cyflogadwyedd, rydym hefyd yn cyflwyno cynllun prentisiaeth uchelgeisiol iawn ar gyfer pob oedran, a fydd yn darparu o leiaf 100,000 o gyfleoedd i bobl Cymru.
English: We are working with local partners to support business growth, to improve infrastructure, and to create a more attractive economic environment across the region.
Welsh: Rydym yn gweithio gyda phartneriaid lleol i hybu twf busnes, gwella seilwaith, a chreu amgylchedd economaidd mwy deniadol ar draws y rhanbarth.
English: Thank you very much for that answer, and obviously, locally, we appreciate your support for the Swansea bay city region deal. While attracting large employers to a region is important for jobs and the economy, 99 per cent of our businesses are small and medium-sized enterprises, and 75 per cent are actually microbusinesses, as you already know, which means that small businesses do play a very important part locally, particularly in the supply chain. The UK Government challenge to the current board identified the need for greater private sector involvement in the city deal bid, and I'm wondering are you and the Cabinet Secretary for local government willing to work with partners to ensure that there's an appropriate balance of small business representation on the project's next iteration of the board, so that those 95 per cent of our businesses can be adequately represented as well. Thank you.
Welsh: Diolch yn fawr iawn am eich ateb, ac yn amlwg, yn lleol, rydym yn gwerthfawrogi eich cefnogaeth i fargen dinas-ranbarth Bae Abertawe. Er bod denu cyflogwyr mawr i ranbarth yn bwysig ar gyfer swyddi a'r economi, mae 99 y cant o'n busnesau yn fentrau bach a chanolig eu maint, a 75 y cant yn ficrofusnesau mewn gwirionedd, fel y gwyddoch eisoes, sy'n golygu bod busnesau bach yn chwarae rhan bwysig iawn yn lleol, yn enwedig yn y gadwyn gyflenwi. Nododd her Llywodraeth y DU i'r bwrdd presennol yr angen am ragor o ymwneud ar ran y sector preifat yng nghais y fargen ddinesig, a tybed a ydych chi ac Ysgrifennydd y Cabinet dros lywodraeth leol yn barod i weithio gyda phartneriaid i sicrhau bod cydbwysedd priodol o gynrychiolwyr busnesau bach ar fwrdd nesaf y prosiect, er mwyn sicrhau bod y 95 y cant hynny o'n busnesau yn cael eu cynrychioli'n ddigonol hefyd. Diolch.
English: Yes, I would agree with the Member; we are now entering a critical period for the Swansea city deal, and over the past few months, I know that a considerable amount of work has gone into preparing for the challenge process, and that there has been a concerted effort to attract the views of the private sector. But I do believe that the private sector must be fully part of city deal considerations, and that all of the priority projects must benefit not just employers large, but also those small and microbusinesses that the Member talks of, and which constitute something in the region of 98 to 99 per cent of all employers in Wales, but especially in my colleague's region. I'm also keen to ensure that aside from, and actually along with, the city region approach, we go on assisting small and medium-sized and microbusinesses through the Business Wales programme. And, of course, the latest phase of the Business Wales programme was launched in January, and it tasks Business Wales with assisting tens of thousands of small and micro-sized companies, including those in the city region area.
Welsh: Byddwn yn cytuno gyda'r Aelod; rydym yn awr yn dechrau ar gyfnod hollbwysig i fargen ddinesig Abertawe, ac yn ystod y misoedd diwethaf, rwy'n gwybod bod cryn dipyn o waith wedi'i wneud ar baratoi ar gyfer y broses herio, a bod ymdrech ar y cyd i ddenu barn y sector preifat. Ond rwy'n credu bod yn rhaid i'r sector preifat fod yn rhan lawn o ystyriaethau'r fargen ddinesig, a bod rhaid i bob un o'r prosiectau blaenoriaeth fod o fudd nid yn unig i gyflogwyr mawr, ond hefyd i'r microfusnesau bach y mae'r Aelod yn sôn amdanynt, ac sy'n ffurfio rhywbeth yn debyg i 98 i 99 y cant o'r holl gyflogwyr yng Nghymru, yn enwedig yn rhanbarth fy nghyd-Aelod. Rwyf hefyd yn awyddus i sicrhau, ar wahân i'r dull dinas-ranbarth o weithredu, ac ochr yn ochr ag ef mewn gwirionedd, ein bod yn mynd i barhau i gynorthwyo busnesau bach a chanolig eu maint a microfusnesau drwy raglen Busnes Cymru. Ac wrth gwrs, lansiwyd cam diweddaraf y rhaglen Busnes Cymru ym mis Ionawr, ac mae'n rhoi'r dasg i Busnes Cymru o gynorthwyo degau o filoedd o gwmnïau bach a micro, gan gynnwys y rhai yn ardal y ddinas-ranbarth.
English: In an economy event in my constituency, which I held before Christmas, and which was addressed by the Minister for Skills and Science, one of the issues identified to improve productivity was the question of skills acquisition, and importantly skills progression through the employment journey. So, they will have been pleased to hear the emphasis on that in the new apprenticeship plan. But, more broadly than that, does he agree with me that we need to find ways of turning technology, which can often be a threat to some of the jobs in our region, into an asset, and that we should aim to see widely available online skills tools, which are immersive and interactive, and cheap, allowing employees to have tailored, modular training to develop their skills in a way that is consistent with their own needs and demands? And what steps can the Welsh Government take to encourage the development of that?
Welsh: Mewn digwyddiad economi yn fy etholaeth a gynhaliais cyn y Nadolig, pan gafwyd anerchiad gan y Gweinidog Sgiliau a Gwyddoniaeth, un o'r materion a nodwyd i wella cynhyrchiant oedd mater caffael sgiliau, ac yn bwysig, dilyniant sgiliau drwy'r daith gyflogaeth. Felly, byddant wedi bod yn falch o glywed y pwyslais ar hynny yn y cynllun prentisiaeth newydd. Ond yn fwy eang na hynny, a yw'n cytuno bod angen i ni ddod o hyd i ffyrdd o droi technoleg, sy'n aml yn gallu bod yn fygythiad i rai o'r swyddi yn ein rhanbarth, yn ased, ac y dylem anelu at weld adnoddau sgiliau ar gael yn eang ar-lein, adnoddau rhad ar gyfer ymdrwytho a rhyngweithio, sy'n caniatáu i weithwyr gael hyfforddiant modiwlaidd wedi'i deilwra i ddatblygu eu sgiliau mewn ffordd sy'n cyd-fynd â'u hanghenion a'u gofynion eu hunain? A pha gamau y gall Llywodraeth Cymru eu cymryd i annog datblygiad o'r fath?
English: I'd like to thank the Member for his question and commend him for organising the seminar that took place in his constituency. In-work skills training opportunities, provided through schemes such as Essential Skills in the Workplace and the Wales Union Learning Fund, have proven to be absolutely vital for workers across Wales in gaining valuable skills that enable them to progress up a career ladder. But utilising new and emerging digital technologies will become more and more important. The fact is that many, many young people use their digital devices to learn, as much as they use their schools. Many will use YouTube and other search forms of social media in order to learn, and that should apply equally to adults who are looking to gain and retrain skills. The Minister for Skills and Science has developed a skills gateway for employers, digitally driven, which enables one single point of entry to all forms of advice and guidance for employers. And, equally, the Minister has devised a similar skills gateway system for all individuals looking to acquire new skills, or to retrain, or to boost their existing learning opportunities.
Welsh: Hoffwn ddiolch i'r Aelod am ei gwestiwn ac rwy'n ei gymeradwyo am drefnu'r seminar a gynhaliwyd yn ei etholaeth. Mae cyfleoedd hyfforddiant sgiliau mewn gwaith a ddarperir drwy gynlluniau megis Sgiliau Hanfodol yn y Gweithle a Chronfa Ddysgu Undebau Cymru wedi bod yn gwbl allweddol i weithwyr ar draws Cymru allu meithrin sgiliau gwerthfawr sy'n eu galluogi i godi ar ysgol gyrfa. Ond bydd defnyddio technolegau digidol newydd sy'n dod i'r amlwg yn dod yn fwyfwy pwysig. Y ffaith amdani yw bod llawer iawn o bobl ifanc yn defnyddio eu dyfeisiau digidol i ddysgu, yn gymaint ag y maent yn defnyddio eu hysgolion. Bydd llawer yn defnyddio YouTube a dulliau eraill o chwilio cyfryngau cymdeithasol er mwyn dysgu, a dylai fod yr un mor berthnasol i oedolion sy'n awyddus i feithrin ac ailhyfforddi sgiliau. Mae'r Gweinidog Sgiliau a Gwyddoniaeth wedi datblygu porth sgiliau ar gyfer cyflogwyr, wedi'i yrru'n ddigidol, sy'n cynnig un pwynt mynediad at bob math o gyngor ac arweiniad ar gyfer cyflogwyr. Ac yn yr un modd, mae'r Gweinidog wedi dyfeisio system porth sgiliau debyg ar gyfer pob unigolyn sy'n awyddus i feithrin sgiliau newydd, neu i ailhyfforddi, neu i hybu eu cyfleoedd dysgu presennol.
English: I, and I'm sure other Members, welcome the statement made this morning by Government that there is going to be support for Yr Egin as part of the Swansea bay city region proposal, and I look forward to everyone collaborating to ensure that Yr Egin is a success and that S4C moves successfully to Carmarthen. Unfortunately, this morning's statement didn't mention how much money the Government was providing for the scheme, but press reports do talk about £6 million - £3 million from Government and £3 million from the Swansea bay city region programme. Can the Cabinet Secretary confirm those figures? Will he also confirm from which funding sources within Government that £3 million for Yr Egin is coming from?
Welsh: Rwyf innau ac Aelodau eraill, mae'n siŵr, yn croesawu datganiad y bore yma gan y Llywodraeth fod cefnogaeth i'r Egin fel rhan o gynnig dinas-ranbarth Abertawe, ac rwyf yn edrych ymlaen yn awr at bawb yn cydweithio i sicrhau bod Yr Egin yn llwyddiant a bod S4C yn symud yn llwyddiannus i dref Caerfyrddin. Yn anffodus, nid oedd datganiad y bore yma yn sôn am faint o arian y mae'r Llywodraeth yn ei ddodi yn y cynllun, ond mae adroddiadau yn y wasg yn sôn am £6 miliwn - £3 miliwn gan y Llywodraeth a £3 miliwn i ddod gan gynllun dinas-ranbarth bae Abertawe fel y cyfryw. A wnewch chi, Ysgrifennydd Cabinet, gadarnhau'r symiau hynny? Ac a wnaiff ef hefyd gadarnhau o ba ffynonellau ariannol yn y Llywodraeth y mae'r £3 miliwn tuag at Yr Egin yn dod?
English: Yes, that funding is coming from my own main expenditure group and I'm pleased to be able to support a project that doesn't just have economic benefits for the region, but it's my view, and it was the view of my colleagues, that is also has significant Welsh language, education, social and cultural contributions to make to the region as well.
Welsh: Gwnaf, mae'r cyllid hwnnw'n dod o fy mhrif grŵp gwariant fy hun ac rwy'n falch o allu cefnogi prosiect sydd â manteision economaidd i'r rhanbarth, ond sydd hefyd fy marn i, ac ym marn fy nghyd-Aelodau, â chyfraniad sylweddol i'w wneud i'r rhanbarth hefyd mewn perthynas â'r iaith Gymraeg ac addysg, ac yn gymdeithasol a diwylliannol.
English: Wales enjoyed two record-breaking years in 2014 and 2015, and then again in 2016, with visitor numbers crossing the 10 million mark for the first time back in 2014 and growing still further with record spend from staying visitors in 2015. South Wales West has been a significant contributor to that growth, with its wide range of heritage offers and beautiful landscapes and coastal regions.
Welsh: Cafodd Cymru ddwy flynedd well nag erioed o'r blaen yn 2014 a 2015, ac yna eto yn 2016, gyda niferoedd ymwelwyr yn croesi'r 10 miliwn am y tro cyntaf yn ôl yn 2014 ac yn tyfu eto gyda gwariant uwch nag erioed gan ymwelwyr a oedd yn aros dros nos yn 2015. Mae Gorllewin De Cymru wedi cyfrannu'n sylweddol at y twf hwnnw, gyda'i amrediad eang o gynigion treftadaeth a thirweddau hardd ac ardaloedd arfordirol.
English: Thank you, Cabinet Secretary. Rhossili has once again been named one of the top-10 beaches in the UK and also enjoys being one of the most dog-friendly beaches in Britain. The Gower beach has just lost out on the top spot, but competes with the top beaches in Devon, Cornwall and Dorset. Cabinet Secretary, if we are to capitalise upon this and increase the number of visitors to my region, we have to ensure that we have adequate public transport links. What plans does your Government have to improve the transport infrastructure to top tourist destinations in Wales?
Welsh: Diolch i chi, Ysgrifennydd y Cabinet. Unwaith eto cafodd Rhosili ei enwi'n un o'r 10 traeth gorau yn y DU a hefyd mae'n un o'r traethau gorau ym Mhrydain ar gyfer cŵn. Roedd y traeth ym Mhenrhyn Gŵyr o fewn dim i fod ar y brig, ac mae'n cystadlu gyda'r traethau gorau yn Nyfnaint, Cernyw a Dorset. Ysgrifennydd y Cabinet, os ydym am fanteisio ar hyn a chynyddu nifer yr ymwelwyr â fy rhanbarth, mae'n rhaid i ni sicrhau bod gennym gysylltiadau trafnidiaeth gyhoeddus digonol. Pa gynlluniau sydd gan eich Llywodraeth i wella'r seilwaith trafnidiaeth i'r cyrchfannau gorau i dwristiaid yng Nghymru?
English: Can I thank the Member for her question and congratulate Rhossili beach? It's a magnificent coup and I think it's fair to say that it is now recognised around Britain and around Europe as one of the continent's finest beaches. We're keen to ensure that more people can visit Wales in a convenient way for that reason. We continue to support Cardiff Airport, we continue to support rail travel and we continue to support our bus network, but we do believe that further improvements can be made, not just to our rail infrastructure and rail services, but also to the bus network. As I've outlined in a series of statements now to the Chamber, in the coming four years it's my belief that we can radically change the way that services are provided and operated and see significant improvements for passengers, not just those who are visiting Wales, but for the citizens of Wales as well.
Welsh: A gaf fi ddiolch i'r Aelod am ei chwestiwn a llongyfarch traeth Rhosili? Mae'n gamp wych ac rwy'n credu ei bod yn deg dweud ei fod yn cael ei gydnabod o amgylch Prydain ac ar draws Ewrop fel un o draethau gorau'r cyfandir. Rydym yn awyddus i sicrhau y gall mwy o bobl ymweld â Chymru mewn ffordd gyfleus am y rheswm hwnnw. Rydym yn parhau i gefnogi Maes Awyr Caerdydd, rydym yn parhau i gefnogi teithio ar y rheilffyrdd ac rydym yn parhau i gefnogi ein rhwydwaith bysiau, ond credwn y gellir gwneud gwelliannau pellach, nid yn unig i'n seilwaith rheilffyrdd a'n gwasanaethau rheilffyrdd, ond hefyd i'r rhwydwaith bysiau. Fel yr amlinellais mewn cyfres o ddatganiadau i'r Siambr bellach, yn y pedair blynedd nesaf credaf y gallwn newid y ffordd y caiff gwasanaethau eu darparu a'u gweithredu yn helaeth a sicrhau gwelliannau sylweddol i deithwyr, nid yn unig y rhai sy'n ymweld â Chymru, ond ar gyfer dinasyddion Cymru yn ogystal.